पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना पॉजिटिव मरीज निगेटिव हुआ या नहीं यह देखने के लिए उसकी अब दुबारा कोरोना जांच नहीं होगी। 14 दिन बाद मरीजों को किसी प्रकार का लक्षण नहीं आता है तो वह कोरोना मुक्त है। भारतीय आयुर्विज्ञान अनुसंधान परिषद (आईसीएमआर) ने बुधवार को नई गाडइ लाइन जारी की है। इसके तहत अब कोरोना का रिपिट सैंपल नहीं किया जाएगा। यानी, किसी मरीज के लक्षण आने पर कोरोना जांच (आरटीपीसीआर) टेस्ट कराने पर वह पॉजिटिव आ जाता है, उसके बाद वह निगेटिव हुआ या नहीं यह देखने के लिए उसका दुबारा टेस्ट नहीं किया जाएगा। 14 दिन बाद किसी प्रकार का लक्षण नहीं होने पर स्वयं को निगेटिव मान लें।
ऐसे मरीज जो अस्पताल में भर्ती हैं उनका भी डिस्चार्ज के समय कोरोना रिपिट टेस्ट नहीं किया जाएगा। मरीज की तबीयत ठीक होने पर उसे बिना जांच के डिस्चार्ज किया जाएगा। आईसीएमआर का मानना है कि कोरोना वायरस का असर शरीर में 14 दिन ही रहता है, इसके बाद वायरस निष्क्रिय हो जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn